DEĊIŻJONI TAL-KUMMISSJONI
tat-3 ta’ Awwissu 2005
fuq l-estensjoni ta’ l-għarfien limitat tar-Reġistru Grieg tat-Tbaħħir
(notifikata taħt dokument numru C(2005) 2940)
(It-test Grieg biss huwa awtentiku)
(Test b’relevanza għaż-ŻEE)
(2005/623/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat id-Direttiva tal-Kunsill 94/57/KE tat-22 ta’ Novembru 1994 fuq regoli u standards komuni għall-ispezzjoni tal-vapuri u organizzazzjonijiet li jagħmlu stħarriġ u fuq attivitajiet relevanti ta’ amministrazzjonijiet marittimi (1), u b’mod partikolari l-Artikolu 4(3) tagħha,
Wara li kkunisdrat l-ittra bit-data tat-2 ta’ April 2004 mill-awtoritajiet Ċiprijotti, jitolbu għall-estensjoni għall-Ċipru għall-għarfien limitat għar-Reġistru Grieg tat-Tbaħħir (minn hawn ’il quddiem imsejjaħ “HRS”) skond l-Artikolu 4 (2) tad-Direttiva 94/57/KE,
Wara li kkunsidrat l-ittra bid-data tas-7 ta’ Settembru 2004 mill-awtoritajiet Griegi, jitolbu l-estensjoni bla kondizzjoni ta’ l-għarfien limitat tal-HRS skond l-Artikolu 4 (3) ta’ dik id-Direttiva,
Billi:
(1)
L-għarfien limitat skond l-Artikolu 4(3) tad-Direttiva 94/57/EC huwa għarfien mogħti lill-Organizzazzjonijiet magħrufa bħala soċjetajiet ta’ klassifikazzjoni, li jissodisfaw il-kriterji kollha barra dawk stabbiliti fil-paragrafi 2 u 3 tas-sezzjoni “Ġenerali” A ta’ l-Anness tagħha, imma limitati fiż-żmien u fl-iskop biex l-organizzazzjoni kkonċernata tikseb aktar esperjenza.
(2)
Id-deċiżjoni tal-Kummissjoni 2001/890/KE (2) għarfet l-HRS għall-Greċja fuq il-bażi ta’ l-Artikolu 4(3), għall-perijodu ta’ tlett snin mit-13 ta’ Diċembru 2001.
(3)
Il-Kummissjoni vverifikat li l-HRS jissodisfa l-kriterji kollha ta’ l-Anness tad-Direttiva 94/57/KE barra dawk stabbiliti fil-paragrafi 2 u 3 tas-sezzjoni “Ġenerali” A ta’ dak l-Anness.
(4)
l-evalwazzjoni magħmula mill-Kummissjoni rrivelat ukoll sinjali li l-HRS għandu bżonn ikompli jiżviluppa s-sistema tiegħu ta’ l-indikaturi tal-kwalità biex ikabbar l-abbiltà tiegħu biex jikejjlu kemm ir-riskju kif ukoll il-ħidma.
(5)
Is-sigurtà ta’ l-organizzazzjoni u r-rekords tar-rendiment tat-tniġġiż kif ippubblilkati bil-Memorandum ta’ Ftehim ta’ Pariġi, għalkemm fqar matul il-perijodu 2000-2002, urew xejra lejn titjib moderat fl-2003 u l-HRS rabtet lilha nnfisha ma’ l-għan li ġġib ir-records tal-ħidma tagħha mal-medja ta' l-organizazzjonijiet rikonoxxuti.
(6)
Il-miżuri pprovduti f’din id-Deċiżjoni huma skond l-opinjoni tal-Kumitat tal-COSS imwaqqaf bl-Artikolu 7 tad-Direttiva 94/57/KE,
ADOTTAT DIN ID-DEĊIŻJONI:
Artikolu 1
L-għarfien limitat tar-Reġistru Grieg tat-Tbaħħir mogħti bid-deċiżjoni 2001/890/KE qed jiġi estiż għall-perijodu ta’ tlett snin mid-data ta’ l-adozzjoni ta’ din id-Deċiżjoni.
Artikolu 2
L-effetti ta’ l-għarfien estiż huma limitati għall-Ġreċja u Ċipru.
Artikolu 3
Din id-Deċiżjoni hija ndirizzata lir-Repubblika Griega u lir-Repubblika ta’ Ċipru.
Magħmul fi Brussell, nhar it-3 ta’ Awwissu 2005.